Dohoda o zabezpečení povinnej práce

uzatvorená na základe § 4 ods. 2 zákona č. 528/2005 Z. z. o výkone trestu povinnej práce a o doplnení zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov

Čl. I
Zmluvné strany

sídlo:  		Okresný súd Nové Mesto nad Váhom						Hviezdoslavova 37, 915 19  Nové Mesto nad Váhom

zastúpený: 		JUDr. Eva Macúchová, predseda súdu
bankové spojenie: 	štátna pokladnica
č.ú.: 			7000 316 170/8180
IČO: 			420 255 24
DIČ: 			2022515847
Kontaktná osoba:    PhDr. Ján Pavlíček, PhD., probačný a mediačný úradník
Číslo telefónu:         032/88 35 281
Číslo faxu:               032/88 35 231
e-mail:                     jan.pavlicek@justice.sk

	(ďalej len „súd“)

a

sídlo:			TECHNICKÉ SLUŽBY Stará Turá
Husitská cesta 248/6
916 01 Stará Turá 

zastúpený:              	Ing. Jana Vráblová, riaditeľka
bankové spojenie:   VUB
č. ú: 			1140296151/0200
IČO: 			 35602210
DIČ: 			2021095043
Kontaktná osoba:    Ing. Jana Vráblová
Číslo telefónu:         032/776 32 15
Číslo faxu:               032/776 32 59
e-mail:		tsst@tsst.sk
právna forma: 	mestská príspevková organizácia
registrácia: 				

	(ďalej len „poskytovateľ práce“)

Čl. II
Predmet zmluvy

1.	Predmetom tejto zmluvy je úprava práv a povinností zmluvných strán pri zabezpečovaní výkonu trestu povinnej práce v súlade so zákonom č. 528/2005 Z. z. o výkone trestu povinnej práce a o doplnení zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov (ďalej len „zákon o výkone trestu  povinnej práce“).

Čl. III
Druh, rozsah a miesto výkonu práce

1.	Dohodnutým druhom práce je: 
-	všeobecné práce na verejných priestranstvách, a iné pomocné práce v katastri mesta Stará Turá

      Stručná charakteristika dohodnutého druhu práce:
-	vykonávanie pomocných prác pre mesto Stará Turá - vo forme všeobecných prác na verejných priestranstvách, a iné pomocné práce v katastri mesta Stará Turá 

2.  Odsúdený Lukáš Luščík bude vykonávať trest povinnej práce za spáchaný prečin ohrozenia pod vplyvom návykovej látky podľa § 289 ods. 1 Trestného zákona vedený na Okresnom súde Topoľčany pod sp. zn. 0T/45/2014, v rozsahu 150 (jednostopäťdesiat) hodín, a to na základe potrieb poskytovateľa práce v súlade so zadaním práce poskytovateľom. Poskytovateľ pre účel výkonu trestu povinnej práce určí zodpovednú osobu, ktorú nahlási súdu do troch dní od podpisu dohody.

3.  Miesto výkonu trestu povinnej práce je kataster mesta Stará Turá. Miesto  výkonu trestu povinnej práce je určené v súlade s § 2 ods.1 zákona o výkone trestu  povinnej práce. 
 
4.  Odsúdený nastúpi na výkon trestu povinnej práce dňa 11. decembra 2017 o 08.00 hod. 
    
Čl. IV
Práva a povinnosti

1. Poskytovateľ práce sa zaväzuje, že oznámi probačnému a mediačnému úradníkovi súdu neúčasť odsúdeného na vykonaní práce alebo nedodržanie dohodnutého rozsahu prác, a to bez zbytočného odkladu, len čo sa o tejto skutočnosti dozvie.

2. Poskytovateľ práce sa zaväzuje, že umožní probačnému a mediačnému úradníkovi súdu bezodkladne vykonať kontrolu plnenia tejto dohody a kontrolu vykonávania práce odsúdeným.

3. Poskytovateľ práce sa zaväzuje, že bezodkladne oznámi probačnému a mediačnému úradníkovi súdu  začatie a ukončenie vykonávania dohodnutej práce.

4. Poskytovateľ práce sa zaväzuje, že pred začatím výkonu trestu povinnej práce na vlastné náklady zabezpečí školenie odsúdeného v súlade so zákonom č. 330/1996 Z.z. o bezpečnosti a ochrane zdravia pri práci.

5. Poskytovateľ sa zaväzuje, že znáša náklady na ochranné pracovné prostriedky, pracovné náradie a materiál potrebný na výkon práce, ostatné náklady spojené s výkonom trestu povinnej práce znáša odsúdený sám.

6. Vo veciach bezpečnosti a ochrany zdravia pri práci sa poskytovateľ zaväzuje dodržiavať ustanovenia o povinnostiach zamestnávateľa, právach a povinnostiach zamestnancov a inšpekcii práce podľa  § 147, 148 a 150 zákona č. 311/2001 Z.z. Zákonník práce.

7. Vykonávanie povinnej práce odsúdeným podľa zákona o výkone trestu povinnej práce sa z hľadiska zodpovednosti za škodu nepovažuje za plnenie pracovných úloh, a ak dôjde k poškodeniu zdravia alebo smrti úrazom, nejde o pracovný úraz; v takom prípade sa zodpovednosť za spôsobenú škodu posudzuje podľa zákona č. 40/1964 Zb. Občiansky zákonník v znení neskorších predpisov.

Čl. V
Zmluvná pokuta

1. V prípade nesplnenia povinností poskytovateľa práce, ktoré sú uvedené v čl. IV bodoch 1 až 3 vzniká súdu právo uplatniť si voči poskytovateľovi zmluvnú pokutu vo výške 99,50€/3.000,-Sk za každé jednotlivé porušenie povinností poskytovateľa.

Čl. VI
Odklad a prerušenie výkonu trestu, upustenie od výkonu trestu a premena trestu povinnej práce na trest odňatia slobody

1. Výkon práv a povinností vyplývajúcich z tejto dohody, môže byť prerušený v súlade s § 5, 6, 7 a 8  zákona o výkone trestu povinnej práce, a to na základe rozhodnutia predsedu senátu o prerušení, odklade výkonu trestu upustenia od výkonu trestu a premeny trestu povinnej práce na trest odňatia slobody. 

Čl. VII
Zánik dohody 

1.  Táto dohoda zaniká uplynutím doby uvedenej v Čl. VII bode 3 tejto dohody. 

2.  Táto dohoda zaniká dohodou zmluvných strán.

3.  Ktorákoľvek zmluvná strana môže písomne vypovedať túto dohodu aj bez udania dôvodu. Výpovedná lehota je 2-mesačná a začne plynúť od 1. dňa mesiaca  nasledujúceho po doručení výpovede druhej zmluvnej strane.

Čl. VIII
Záverečné ustanovenia

1.  Táto dohoda nadobúda platnosť a účinnosť dňom jej podpisu oboma zmluvnými stranami.

2.  Zmeny a doplnky tejto dohody môžu byť vykonané iba písomne, formou dodatku po predchádzajúcom ústnom dojednaní účastníkov dohody.

3.  Táto dohoda sa uzatvára na dobu určitú odo dňa podpisu do ukončenia trestu povinnej práce. 

4.  Táto dohoda je vyhotovená v 3 exemplároch, z ktorých dva obdrží súd a jeden poskytovateľ.

V Novom Meste nad Váhom, dňa 14.11.2017		 

.................................................
JUDr. Eva Macúchová
predseda Okresného súdu
Nové Mesto nad Váhom

.................................................
Ing.Jana Vráblová
riaditeľka